Zalaegerszeg MJV Közgyűlése 2017. április 13-i ülésén együttműködési megállapodást kötött a Zalaegerszeg Felsőfokú Oktatásáért Közalapítvánnyal a zalaegerszegi felsőoktatási intézményekben tanuló hallgatóknak adható felsőoktatási ösztöndíj támogatás biztosításáról, melyhez az anyagi forrást továbbra is ZMJV Önkormányzata biztosítja. A Zalaegerszeg Felsőfokú Oktatásáért Közalapítvány a mai nappal pályázati felhívást tesz közzé felsőoktatási ösztöndíj támogatás elnyerésére. A felsőoktatási ösztöndíj a kérelmező hallgatót a mintatantervben meghatározott képzési időig, de legkésőbb az attól számított egy évig illeti meg. A tanulmányi időbe nem számítanak bele a külföldön végzett tanulmányok, valamint a hivatalosan igazolt rendkívüli események (így különösen betegség, baleset) miatti halasztás (passzív félévek) időszakai. **A pályázók köre:** felsőoktatási ösztöndíjban részesülhet kérelme alapján az a **a)** **zalaegerszegi állandó lakóhellyel rendelkező** nappali tagozatos hallgató, aki a Pannon Egyetem Mérnöki Kar Zalaegerszegi Mechatronikai Képzési és Kutatási Intézetében **műszaki mérnök (mechatronikai, gépész- és tesztmérnök) képzésen** az első diploma megszerzése érdekében **BSc/BA** képzésben végzi tanulmányait, **b)** **zalaegerszegi állandó lakóhellyel rendelkező** nappali tagozatos hallgató, aki Zalaegerszeg város közigazgatási területén működő bármely államilag elismert felsőoktatási intézményben (PE ZEK, PTE ETK ZKK) az első diploma megszerzése érdekében **BSc/BA képzésben** végzi tanulmányait. **Az ösztöndíj mértéke, folyósítása:**

* A pályázók köre a) pontjában meghatározott esetben max. 15 000.-Ft/hó
* A pályázók köre b) pontjában meghatározott esetben min. 5 000.-Ft/hó

A felsőoktatási ösztöndíj tanulmányi félévre, az I. félév szeptember 1-január 31. közötti 5 hónapjára, valamint a II. félév február 1-június 30. közötti 5 hónapjára szól. A felsőoktatási ösztöndíj folyósítására tanulmányi félévenként egy összegben kerül sor a döntést követő hónap 15. napjáig. **Az ösztöndíj igénylése:**

* A felhívás a felsőoktatási ösztöndíj igénylésére félévenként kerül meghirdetésre, ennek alapján az ösztöndíjat félévenként kell megpályázni.
* A felsőoktatási ösztöndíjat igénylő hallgatók **jelen pályázat kiírását követően a 2025. október 1. – október 15. közötti időszakban nyújthatják be kérelmüket a Zalaegerszeg Felsőfokú Oktatásáért Közalapítványhoz CSAK E-MAIL-BEN.**A pályázati kiírás közzétételét megelőzően és a kérelmek benyújtási határidejét követően beadott kérelmek elutasításra kerülnek.
* A pályázók köre (a) és (b) pontjában meghatározott hallgatók **formanyomtatványon** nyújthatják be kérelmüket, melyhez csatolni kell a felsőoktatási intézmény által kiállított, a kérelem benyújtásakor érvényes hallgatói jogviszony igazolást, az előző félévről a lezárt leckekönyv hiteles másolatát. **Minimum 5 kredit teljesítése kötelező. A hiányosan benyújtott kérelmeket nem áll módunkban elfogadni.**

A kérelmeket a fent jelzett időtartam alatt a Zalaegerszeg Felsőfokú Oktatásáért Közalapítvány **Karrier Irodájába kell eljuttatni E-MAILBEN.**

[**karrier@zalaegerszeg.hu**](mailto:karrier@zalaegerszeg.hu)

**Információ kérhető a**[**karrier@zalaegerszeg.hu**](mailto:karrier@zalaegerszeg.hu)**e-mail címen, illetve Facebook oldalunkon is.**